Проект!

**Закон за изменение и допълнение на Закона за ветеринарномедицинската дейност**

 (обн., ДВ. бр. 87 от 2005 г., изм., бр. 30, 31, 55 и 88 от 2006 г., бр. 51 и 84 от 2007 г., бр. 13 и 36 от 2008 г., бр. 100 от 2008 г., бр. 27, 35, 74, 95 и 102 от 2009 г., бр. 25 и 41 от 2010 г., бр. 8 и 92 от 2011 г., бр. 77, 82 и 97 от 2012 г., бр. 7, 15, 66, 68, 83 и 99 от 2013 г., бр. 98 от 2014 г., бр.14 от 2015 г., бр. 14, 34 и 58 от 2016 г., бр. 58 и 85 от 2017 г., бр. 17 от 2018 г.)

**§ 1.** В чл. 7, ал. 4 думите „Министерството на земеделието, храните и горите“ се заменят с „БАБХ“.

**§ 2.** В чл. 47 се създава ал. 8:

“(8) Мерките за профилактика, ограничаване и ликвидиране на болестите по ал. 1, които са зоонози, както и условията и редът за прилагането им, се определят в наредбата по чл. 125, ал. 3.

**§ 3.** В чл. 108, ал. 2 т. 5 се заличава.

**§ 4.** В чл. 117, ал. 1 се правят следните изменения и допълнения:

1. В основния текст след думите „осъществяване на“ се добавя „превенция и“;
2. Създава се т. 15:

„15. превантивно клане.“

**§ 5.** В чл. 132 се правят следните изменения и допълнения:

1. В ал. 1:

а) създава се т. 5а:

“5а. незабавно писмено уведомяват за изгубени животни ветеринарния лекар, обслужващ животновъдния обект и кмета на населеното място”;

б) в т. 12 се създава б.“г”:

„г) проба за изследване на ТСЕ.“;

в) в т. 19 след думата “зоонози” се добавя “не са придвижени с необходимите ветеринарномедицински документи”;

г) създават се точки 25 и 26:

“25. предприемат мерки за обозначаване на обекта като обект с епизоотично значение в случай на обявена епизоотия по вида животни, отглеждани в обекта;

26. предприемат мерки за недопускане на заразата в животновъдния обект, респективно – разпространяване на заразата от животновъдния обект;”

2. В ал.2 думите и по чл.39, ал.2, т. 14” се заличават.

**§ 6.** В чл. 137, ал. 1, т. 3 думите „с ветеринарен лекар за профилактика, лечение и диагностика на болестите по животните, които ще се отглеждат в обекта“ се заменят с „по чл. 137а, ал. 1 или по чл. 137б“.

**§ 7.** В чл. 137а, ал. 1 думите „Ежегодно в срок до 1 ноември на предходната година“ се заличават.

**§ 8.** В чл. 139 се правят следните изменения:

1. В ал. 1, т. 9 думите „и нейните кръстоски“ се заличават;

2. В ал. 2 думите „и нейните кръстоски“ се заличават.

**§ 9.** В чл. 140 се създават ал. 3 и 4:

„(3) Изпълнителният директор на БАБХ разпорежда със заповед извършването на превантивно клане на животни при опасност от възникване на особено опасна заразна болест, включително болестите по чл. 47, ал. 1, за които има риск от бързо и масово разпространение и причиняване на значителни икономически загуби, с цел предотвратяване на появата и ограничаване на нейното разпространение.

(4) При неизпълнение на мярка по ал. 3 в определения в заповедта срок, животните се унищожават по реда на ал. 1, т. 1.“

**§ 10.** В чл. 141, ал. 1 се създава т. 6:

„6. животни, заклани на основание заповед по чл. 140, ал. 3.“

**§ 11.** Член 142 се изменя така:

„Чл. 142. (1) Не се изплаща обезщетение на собственици на животни, които:

1. не са регистрирали животновъдния си обект;

2. не са предоставили животните си за идентификация;

3. не са предоставили животните си за изпълнение на задължителните мерки съгласно програмата за профилактика, надзор, контрол и ликвидиране на болести по животните и зоонози или на мярка по чл. 140, ал. 3;

4. не са изпълнили задължение по чл. 132.

5. не са изпълнили предписания, наложени от ветеринарномедицинските органи;

6. са нарушили ветеринарномедицинските изисквания и/или мерките за биобезопасност на животновъдните си обекти при отглеждане на животни;

7. са нарушили изискванията за правилно хранене на отглежданите в животновъдния си обект животни;

8. са нарушили забрани, наложени със заповеди на министъра на земеделието, храните и горите или на изпълнителния директор на БАБХ;

9. са нарушили забрана по чл. 139.

(2) Нарушенията по ал. 1, т. 4 - 9 трябва да са установени с наказателно постановление, влязло в сила до една година преди унищожаване на животните или обектите по чл. 141.“

**§ 12.** В чл. 143 се правят следните изменения и допълнения:

1. В ал. 3 думите „племенни животни“ се заменят с „животни под селекционен контрол“;
2. В ал. 7 се създава изречение второ:

„Когато животните се загробват, комисията съставя протокол за обезвреждане на животни“.

**§ 13.** В чл. 144 се правят следните изменения:

1. В ал. 1 т. 1 думите „възникването на болестта“ се заменят с „тяхното унищожаване или клане;“

1. В ал. 2 думата „приспада“ се заменя със „съответно определената за тях стойност, съгласно ал. 1 се приспадат“.

**§ 14.** В чл. 146 думите „предоставена от Националния статистически институт“ се заличават, а думите „възникването на болестта“ се заменят с „тяхното унищожаване“.

**§ 15.** В чл. 148, т. 1 след думата „смъртта“ се поставя запетая и се добавя „превантивното клане“.

**§ 16.** В чл.159, ал.3, т.3 думата “на” се заменя с “или предпазване от”.

**§ 17.** В чл. 416, ал. 1 след числото “23” се поставя запетая и се добавя ”25 и 26”.

**§ 18.** В чл. 417, ал.1 след цифрата “5” се поставя запетая и се добавя ”5а”.

**§ 19.** Създава се чл.421а:

“Чл. 421а. (1) Който възпрепятства изпълнението на мерките по чл. 140, ал. 1 и 4 се наказва с глоба от 500 до 1000 лв., а при повторно нарушение - от 1500 до 3000 лв.

(2) Когато нарушението по ал. 1 е извършено от юридическо лице или едноличен търговец, се налага имуществена санкция от 1000 до 2000 лв., а при повторно нарушение - от 2000 до 5000 лв.”

**§ 20.** Член 434 се отменя.

**§ 21.** Член 472, ал. 3 се отменя.

**§ 22.** В Допълнителните разпоредби се създава т. 126:

„126. „Превантивно клане“ е превантивна мярка, определена със заповед на изпълнителния директор на Българската агенция по безопасност на храните при опасност от възникване на особено опасна заразна болест, включително болестите по чл. 47, ал. 1, за които има риск от бързо и масово разпространение и причиняване на значителни икономически загуби, с цел предотвратяване на появата и ограничаване на нейното разпространение на част или на територията на цялата страна.“

**Заключителна разпоредба**

**§ 23.** Законът влиза в сила от деня на обнародването му в „Държавен вестник”.

Законът е приет от 44-ото Народно събрание на …………………………………… г. и е подпечатан с официалния печат на Народното събрание.

**ПРЕДСЕДАТЕЛ НА НАРОДНОТО СЪБРАНИЕ:**

 **(Цвета Караянчева)**